बेगमगंज| ग्राम घोघरी में चल रही संगीतमय श्रीमद भागवत कथा ज्ञान गंगा यज्ञ का सोमवार को समापन हो गया। समापन अवसर पर नपाध्यक्ष प्रतिनिधि मलखानसिंह जाट ने पहुंचकर पूजा अर्चना उपरांत कथा व्यास से आशीर्वाद लिया। समापन पर कथा व्यास आचार्य कमलेश कृष्ण महाराज ने बताया कि जीवन में हमें कर्म अच्छे करने चाहिए। क्योंकि हमें कर्म का फल निश्चित ही मिलता है। पूज्य गुरुदेव ने बताया कि मित्रता करना है तो सुदामा की तरह करो जिसे जीवन में अपना सको। मित्र की समय पर सहायता करनी चाहिए। यही मित्र का कर्तव्य है। कथा के मुख्य यजमान चंदन सिंह यादव ओर उनके बेटे विशेस्वर यादव व उनके परिवार के सभी लोगों ने पूजा अर्चना के साथ प्रसाद का वितरण कर आभार व्यक्त किया।